정조 14년 · 목
郭山幼學金尙鳴本郡還邑事中部前萬戶宋文佐軍器修補事尙州居民金石宗砲保等役釐弊事忠淸道左水站漕卒金陪尙捧稅差員永定事中部計士尹昌殷田結還給事驤州幼學閔友仁柳章運朴善浩柳慶運順天幼學尹心圭安山幼學李是鈊原州幼學李漵章楊根幼學柳宅中姜世元南陽幼學洪靖祚抱川幼學洪聖文姜壽龜龍仁幼學李宜春鄭履規安宗玉吳命喆稷山幼學沈命稷定平幼學鄭芝春楊州幼學李顯東廣州幼學尹鼎九南正羽朴道岳李商慶朴光天李應海扶安幼學崔鎭夏淸州幼學吳聖杰西部幼學李道源長湍幼學李鉉裕益山幼學權述東果川幼學李重鉉晙州幼學白師中槐山幼學李得和利川幼學金聲集李永喆陽城幼學李光彥金得九吳載岳崔秉玉平山幼學崔應昌南原幼學朴震光申羲宅崔光弼大興幼學朴亮煥順興幼學崔弘植春川幼學金昌訥金安訥李鉉鼎李法萬竹山幼學姜宜炯尹載五沔川幼學李泳吉忠州幼學金壽耉南部良人池泰弼振成幼學安泰休元復常加平幼學申晊衿川幼學李春載康津幼學尹思匡洪州御營軍鄭四得司譯院生徒玄㷷東部良人姜道郁西部良入李龍得南部良人金修憲東部出身朴福萬閑良安鼎三爲其父加資事光陽出身鄭思儉楊根幼學鄭星來北部幼學金銶抱川幼學金得鍊驪州童蒙洪時學富平幼學李需說海美幼學崔相晉陰竹幼學沈達永爲其祖加資事定州前察訪洪夏俊爲其師加資事槐山幼學許默爲其先祖復官事振威閑良金漢福爲其父實職事懷仁幼學梁世柱南部故通德郞權箕應妻李氏西部通德郞李統南部幼學李宗恊西部故通德郞洪綸浩妾尹氏庇仁幼學兪彥得安東幼學金霽行咸平故通德郞金萬濟妻林氏嘉義全性猷楊州草土人李台峻西部幼學李奎瞻東部幼學金熙宙妻朴氏加平幼學南宮栻爲其繼後事安山幼學李尙周爲其先祖定其宗統事水原幼學兪鉉復爲故正言崔道文父子孝行旌閭事大興私婢順今爲其上典朴氏烈行旌褒事南原私奴玉龍爲其上典金氏節義旌褒事懷德幼學宋載祿爲故士人金光國孝行旌表事忠州幼學趙景烈爲故學生洪致範孝行旌褒事忠淸道幼學兪彥鍾等爲故學生洪得一忠孝旌褒事天安幼學申在爀爲故忠城君池繼灌忠節旌閭事全羅道幼學崔鎭夏等爲幼學洪有宅孝行旌褒事善山幼學李克相爲故進士張瑠孝行旌褒事井邑幼學朴師洙爲故進士柳惶孝行旌閭事京畿幼學柳時禎等爲故士人崔相堯孝行旌閭事公州幼學兪景柱爲故學生愼惟天孝行旌褒事靈光生員奇泰源爲故士人李馝遠孝行旌閭事公州幼學朴必大爲故士人閔彥洙夫妻孝行褒尙事原州幼學李熙益爲士人簡萬胄孝行旌褒事京畿等三道幼學文海龍爲其先祖益漸爲主奉祀事通津幼學閔禹鉉爲其六代祖垶追配忠烈祠事庇仁幼學朴師東爲其外先祖文忠公成三問奉祀事咸安幼學李師仁爲其父母孝行褒尙事橫城幼學鄭師貞爲其母孝行旌閭事韓山幼學李魯任爲其母孝行旌閭事水原生員朴師永爲其父孝行褒揚事同福幼學丁孝達爲其祖孝行査稟事玉果前五衛將朴春錫爲其祖夫妻忠烈旌閭事咸陽幼學安龍成爲其母孝烈旌閭事全州進士睦祉遠星州幼學徐慶仁恩津幼學崔俊喆爲其父孝行旌閭事抉餘幼學兪漢盛爲其祖母烈行旌閭事高陽幼學金尙鉉爲其父孝行旌褒事韓山幼學權▣爲其母烈行旌閭事水原幼學李景禹爲其父孝行旌褒事蔚山幼學金光赫爲其母孝行旌褒事定山幼學田光福等爲故學生韓逵及其子箕宗孝行旌閭事鎭川幼學金泗潤爲其祖稱號誤錄處釐正事南部閑良咸興孫爲其父霑祿事京畿等三道儒生金聲九爲故處士許格旌里事泰安幼學趙壽海爲同郡李宗馨孝行旌閭事中部童蒙洪甲基爲其父時漙科名雪冤事春川幼學崔定方爲其父收用事安岳幼學李德茂爲其庶叔軍宮頉免事平壤李志白等軍役頉給事濟州出身高榮冠等本牧人仕路定窠事安城良人朴發伊成歡驛案削去姓名事松都童蒙朴庚福楊州內農圃民蔡光國安岳閑良崔致亨童蒙李成春興陽童蒙金次甲南陽幼學吳成羽大丘童蒙朴貴同公州幼學陳泰黍北部童蒙田孝得爲其父定配蒙放事安岳私奴春才爲其上典定配蒙放事良女姜召史吳召史新溪良女韓召史北部良女李召史陽城幼學李長榮妻柳召史中和鄭致景妻金召史鏡城良女金召史平山良女張召史爲其夫定配蒙放事金山幼學李處坤善山閑良朴仁蕃載寧幼學玉思崗爲其兄定配蒙放事樂安白福萬女分占順天幼學朴敬圭爲其父囚禁蒙放事金化良人鄭順得爲其母囚推蒙放事通津獄囚朴舜佐妻李召史爲其夫囚推蒙放事訓鍊都監陞戶軍張漢奎順川幼學方建中西部幼學吳泰成西部進士韓公弼前萬戶池泰玄南部閑良朴後赫西部獨女金召史仕實幼學李達孝麻田幼學崔德亮北部幼學黃杞高陽前守門將金鼎燁陽城幼學白東旭龍仁幼學孔來周南陽幼學李思白水原良人黃福天呂州幼學鄭珣中和幼學李命寬北部前參奉具緹欽南部幼學安錫良北部幼學李承運海美幼學洪若復金舜健忠州朴厚才慶州幼學元瑞常龍仁幼學南應寬沃川幼學李謙中淸州幼學閔訒定山閑良金陽麗砥平幼學金載萬藍浦幼學金奎煥南陽幼學宋復圭山訟事刀子廛市民李潤英等與尙方匠手相訟事氷契貢人金道潤等氷役還給事咸悅聖堂倉漕卒權以濟等漕倉以本官獨管擧行事江界幼學朴泰來稅蔘田結釐弊等事康翎吳鼎源巡威登山舊牧場許耕事羅州幼學林旭遠等漕船釐弊事高山安心寺僧誡瓔御書閣守護事順天幼學趙顯燁漕船釐弊事寧越報德寺僧漢溟莊陵齋官依例給田事竝敎以論理稟處兔山閑良朴昌弘安峽伊川田稅大同發賣事敎以商量稟處長湍民人禹沈孫等本府水沈田土免稅事敎以論理草記稟處泰仁幼學趙坤湖南捧稅處請行鍮斛事昆陽召村驛吏林碩道等驛案頉給事栗峯驛吏梁騐福驛弊釐正事金川幼學邵弼永田稅保米作錢事竝敎以從長決處東部內需司小木匠安盛表爲其父乞被恩典事敎以令內需司査實來告後稟處巨濟漆川島良人成坤等牛場給復事敎以詳考從長決給密陽幼學朴鼎文遐鄕時弊事敎以誠如所訴大關民弊舊還捧納之際安知無此等奸弊乎近來舊還連爲蕩滌遠不過十年內外則戊戌舊還之昨年督捧亦甚可訝査問該道使之詳査狀聞延安居民朴仁培等本府紫蝦封進令海州牧擧行事敎以果如所訴宜卽釐弊往復該道令該道卽爲論理狀聞松羅驛卒李震建驛弊釐正事敎以從長査處東部馬兵金重郁賣舍軍門事敎以猥越則猥越渠父功勞宜念令訓將治其猥越之罪家舍從速區處決給狗皮契貢人尹商咸等水㺚皮潛商都庫嚴禁事敎以所訴果然水㺚皮之弊不可不釐正斯速從長決處西部童蒙崔順大爲其父加資事敎以卽爲査實草記西部幼學金濟運爲其父加資事敎以獨漏可訝相考草記木川幼學曹光福爲其外祖老職事敎以特爲加資今日內成給敎旨使近百歲老人莫懷向隅之歎以此判付渠處謄給以示軫念老人之意龍仁幼學魚錫祿爲其祖加資事敎以加資獨漏相考果如所訴今日內口傳下批忠州幼學朴炡爲其父加資事敎以依例加資今日口傳下批咸平幼學李鳳緖爲其祖加資事敎以獨漏責在該曹其時當該堂上推考今日內口傳下批咸平幼學申光涉爲其祖加資事敎以觀此所訴非但此一人他道他邑之如此可以反隅申光涉祖百歲人今日內口傳特付實職成給敎旨使渠卽卽下鄕歸傳老人此後諸道歲首例資狀聞時年過百歲未經實職者依新定式一一區別狀聞仍於歲首老職下批時同爲擧行事令兩銓知悉仍以此意令兩銓行會諸道北部閑良金尙一景慕宮睿畵睿筆奉獻事敎以招見給米宗廟守僕朴昌彥等海西會錄木三十同劃給事敎以從速決處西部司果鄭光宅爲其父蒙恩事敎以故鍼醫鄭亨道之功豈可忘乎月前筵中問其子孫有無皆曰不知今此上言或因筵敎之得聞而然乎令內局詳問草記靑陽幼學李存謙孝廟朝御筆奉獻事敎以異於常賤之干恩招見後詳問事蹟草記南部司譯院生徒朴重光爲其父蒙恩事敎以令該曹査實草記江陵月精寺僧徒等史庫守番僧付料寺基免稅驛僧身役勿徵乞依朝令施行事敎以內司公文何等昭然則本府之至今侵徵萬萬可駭卽令該曹嚴飭本道俾無如前因循之弊後復若此自本曹該守令草記論勘西部良女宋召史爲其夫定配放送事敎以相考徒流案草記稟處淸州幼學高彥濟爲其父定配蒙放事敎以放送草記金浦童蒙權彭興童蒙金重觀爲其父定配蒙放事竝敎以卽爲放送事分付安岳私奴春才爲其主定配蒙放事敎以相考徒流案果如所訢放送後草記振威童蒙朴哲壽爲其父量移放送事敎以伊時事何足責編配已久情理切矜卽爲放送事分付該曹春川童蒙洪重烈爲其父定配蒙放事敎以令該曹取考徒流案草記稟處陽城船人許盛福爲其父定配蒙放事敎以放送如有同罪人一體放送事分付宜寧徒配罪人馬雲龍妻李召史爲其夫定配蒙放事敎以放送事分付該曹機張幼學鄭錫範三嘉幼學朴鳳齡爲其父定配放送事竝敎以放送海州囚推罪人趙命得妾金召史爲其夫殺獄査處事敎以査處金甲島定配罪人姜福鳳妻白召史爲其夫島配蒙放事敎以放送事分付忠州幼學李箕炯永豊君夫人朴氏墓改築事敎以永豊君卽英陵朝王子故忠臣朴彭年之女壻而永豊與彭年同時身死聞其塋域陵夷云旣聞之後豈可等閒看過卽令地方官別加修築仍令道伯狀聞當遣官致祭此意下諭于該道伯令該曹知悉廣州朴漢弼以景慕宮奉導別監之子乞蒙天恩事西部良人朴昌祐以景慕宮行首別監之子乞蒙天恩事竝敎以令掖庭署査實來告後更稟顯隆園守護軍姜大得等田土推給事敎以査處仁川閑良河龍壁爲其父滯囚放釋事敎以斯速決處水原金周天等乞免軍保事敎以分付該府査實頉給水原幼學李憲默爲其祖加資事敎以果如所訢獨漏可矜卽爲査實狀聞事知悉水原幼學金鼎柱爲其先祖贈職官敎更爲成給事敎以贈職官敎閪失之後元無更爲成給之例至於事蹟昭載史館以此判付令本府使踏印謄給以爲寶藏之地水原幼學金寬鼎乞免勳府賤役事水原忠義權楹水原朴聖燁等乞免軍役事竝敎以分付本府査實頉給豐德水軍金命福爲其父軍役頉給事敎以果如所訢査實頉給事分付本府麻田幼學王景恩崇義殿竪碑事敎以從長決處果川幼學李顯圭爲其先祖安良公塋域改修事敎以令本官斯速修治形止使卽報來後狀聞坡州忠義奇彥邦長湍忠義韓景大爲其族屬軍役頉給事敎以査實決處通津族親衛李秋興爲其父軍役頉給事敎以詳考法典査處安山金守山爲其妻免賤事敎以果如所訢不無稱冤之端斯速査決全羅道朴泰奎等道東書院請額疏本捧納事敎以無論當否須卽捧入以待處分可也政院事極爲駭然卽爲取見捧入北道五衛將李允中璿系單子營納一款永寢事敎以所訢似然從便決處事知委永興幼學金胤國濬源殿東麓樗亭改築事敎以論理狀聞永興幼學朴東彥爲本府龍興江疏瀹事敎以論理狀聞咸興幼學金重呂等大王子孫差陵官事敎以咸興幼學金重呂上言與干恩有異可見邑中之公議陵官之只生進道薦差除而不及於大王子孫者甚是欠事擇其文學行誼世系之著顯有名稱者定窠通擬實爲完好卿其更探物情指一狀聞事下諭于北伯咸興幼學李德訓六陵陵官以璿泒檢擬事敎以不爲檢擬果何委折與此上言成送有旨俾卽査實決處水原趙善臣山訟事敎以斯速決處俾無更訢之弊安州幼學金夢態等上言敎以果如所訢極爲可嘉詳考實蹟狀聞事與此上言成送有旨義州幼學白光斗鄕三老復設事敎以果如所訢豈可不斯速釐革乎令新道伯知悉以此成送有旨○備局啓言長湍民人禹沈孫等上言以爲本府上下道兩面皆是濱海瀉鹵之地水道變易民不聊生故己卯年一傡改量除汰無土之稅伊後三十餘年水道衝射益甚改量田畓中永無形止者爲六十餘結而秋來徵稅依舊自在其已成波浪者頉給稍存形止者隨起隨稅爲辭有論理草記之命矣改量大政不可輕議査陳釐正在所不已且三十年之間水道衝射則此邊雖有浦落彼邊必有泥生詳加査實則庶幾相當請分付該道伯令地方官躬行踏驗査櫛報來後稟處允之又啓言羅州幼學林旭遠等上言以爲本州稅穀幾二萬包載運船數亦十七八隻一自京船賃載之後捧上斗數少不如意則中路回泊欲爲移去故不計所入之多少只以載運爲事所入糜費去益無節且中路故敗比比有之分徵境內生民流離官家生事斛外加入與原定船價合八千餘石雖造三十隻用有餘矣革罷京船復設漕倉又造漕船使土地人趁期運納云順天幼學趙顯曄等上言以爲本府稅穀爲一萬包而船價優厚京船趨利下來矣近則減縮又爲列邑所執不得已全責於境內浦船而船少洋大種種致敗居民難保以濟民倉爲漕倉本府與屬邑以船價米造船數十隻則公私兩便爲辭而有論理稟處之命矣左右濟民倉復設漕倉之論匪今斯今而特以京船之失利松政之難辦不得從施到今有難輕議請置之允之又啓言咸悅聖堂倉漕卒權以濟等上言以爲聖堂倉稅穀監捧則別定差員監船則地土本官領運則群山僉使一倉之內三官照管下隸之換面侵漁不一其端依他倉例以本官獨管擧行爲辭而有論理稟處之命矣昨年因大臣筵奏以別定差員從公徵捧如有弊端更爲啓聞之意有所行會今此民訴以三官照管下隸侵漁爲言或者道伯新到未及詳知而不爲狀聞歟抑咸悅下屬失利於他官之來捧有此慫慂歟遠外事情有難遙度請分付道臣詳探狀聞後稟處敎以新伯下去之後未知有何役心之端而凡係朝令擧行之慢忽不一而足前伯巽懦之餘時伯之擧行又如此極爲可駭雖以此事言之新叨之初焉敢默無一言無難違越朝令乎該道臣爲先從重推考其委折使之卽爲狀聞有弊無弊有效無效亦卽詳査以聞事嚴飭又啓言兔山閑良朴昌弘上言以爲兔山連値慘凶民人流離不知其數本邑卽安峽伊川接界之地兩邑田稅大同從市直發賣民間以其錢上京貿納公私兩便爲辭而有商量稟處之命矣田稅大同係是惟正民人享上之誠雖在本邑所納決不敢容易議到今以他道邑稅大同發賣呼籲者民習可駭請置之狀頭朴昌弘分付該道嚴刑定配敎以狀頭下送該道嚴治以懲猥越之習至於兔山民事不待渠言懸磬可知申飭道伯着意拔例接濟期有實效則朝家小寬宵旰之念以此措辭行會又啓言江界幼學朴泰來上言諸條其一本府稅蔘十四斤十三兩及例貿體蔘三十五斤尾蔘二十五斤江民殘戶萬無當納之勢分定於中山諸邑及北關三甲等處而或以分定爲難則蔘價統一國四兩二錢定以恒式自本府差送將校貿蔘嚴禁蔘商輩私買以定式之價貿納則江民少解塗炭之愁且昨年闕封二十五斤特令停退惠非不至三年之後新舊條一時幷責則若干民戶尤難支保云其一本府及各鎭堡軍丁爲二萬八千四百一名除蔘戶而充丁則不免黃口充丁云其一田結爲一萬六千餘結而況今四千之戶不能起四分之一而樹木成林之地擧皆徵稅特令改量不然除陳頉隨起納稅其一京主人楊振春以尾蔘四斤持來本府欺誣殘民每兩勒捧五十兩以戶曹定式及京直論之濫捧不啻倍徵而且花果錢四百兩自丙午無前例濫捧故不勝抑鬱來呈刑曹振春不有朝令尙此延拖以俟遠民之自歸令該曹嚴治刻期督捧云而有論理稟處之命矣蔘弊朝家業已洞悉雖以昨年言之稅納之直令退限蔘戶之別加斗護新倅新伯次第承命而去其所對揚想不泛忽今此一國蔘價之四兩勒定三甲中山之元數中分定一則違於物不齊之義一則殆近於移其疾之擧幷不可擧論以恭俟營邑軫念之澤事更加分付仍又發關軍丁事道臣守令若能着意講究決無黃口白骨之冤以此嚴明分付田結事本府賑政方張改量之擧不可擧論査陳之政不可一切廢却分付道臣先査陳起待秋成從實給災改量一款待年豐擧行邸人事未知何府使時有此添給而當該邸人請令秋曹捉送本道嚴査徵給其罪狀從輕重決處添給委折及伊時守令亦令論理狀聞後稟處允之敎以定價之說雖難輕議亦不可專歸之於物不齊矣其他條件依回啓付之該道從長決處有難擅便者使之狀聞邸人事誠如所訴江民之受困於此輩可知星火捉送該道仍令道伯親執嚴査幷與地方官現告狀聞事分付又啓言高山縣安心寺僧誡瓔上言以爲本寺卽御筆奉安處而近來本官橫侵僧徒不能支堪使御書閣無一僧陪守一如御筆完文中傳旨依前守護爲辭而有論理稟處之命矣果如所訴則別成節目嚴加禁斷以爲支保之地事請分付該道臣敎以分付該道臣各別釐弊又或泛忽責在道臣以此分付又啓言寧越莊陵齋宮報德寺僧漢溟上言以爲齋宮建立之初凡諸禁火伐草熟設滌器之節與守護軍輪回奉行彰節祠亦在局內故祭享滌器之役擔當擧行而各處齋宮皆給田畓而本齋宮則無之僧徒稀疏應行之節實難奉遵田畓間依他例賜給爲辭而有論理稟處之命矣莊陵齋宮事體自別而田結折受不可輕議其他修葺廨宇斗護僧徒之方請分付道臣及地方官着意擧行允之敎以僧徒之凋殘在處皆然本寺事體尤有自別申飭道伯各別顧恤如有不得擅便者具由狀聞期於蘇弊○吏曹啓言驪州幼學閔友仁父幼學學貢年八十楊根幼學鄭星來祖幼學聖柔年八十六順天幼學尹心圭父思弼年八十七安山幼學李是鈊父幼學載陽年八十一北部幼學金球祖通德郞烆年八十六原州幼學李淑章父通德郞震耼年八十四楊根幼學柳宅中父幼學泌年八十一南陽幼學洪靖祚父通德郞㼇年八十抱川幼學洪聖文父幼學正九年八十五金得鍊祖幼學熙泰年八十六龍仁幼學李宜春父通德郞世柱年八十二廣州幼學南正羽父通德郞益朝年八十一稷山幼學沈命稷父幼學霶年八十一定平幼學鄭芝春父幼學晉綱年八十一楊州幼學李顯東父幼學發年八十一廣州幼學尹鼎九父通德郞天殷年八十四李應海父幼學緯年八十五扶安幼學崔鎭夏父幼學道濟年八十三陽城幼學崔秉玉父幼學必泰年八十四驪州幼學柳章運父幼學東栻年八十淸州幼學吳聖杰父幼學洙源年八十六驪州童蒙洪時學祖幼學來萬年八十益山幼學權述東父幼學做時年八十二廣州幼學林光天父幼學珠年八十二坡州幼學白師中父幼學尙昱年八十二槐山幼學李得和父幼學顯廸年八十利川幼學金聲集父幼學時一年八十四陽城幼學李光彥父幼學橚年八十七富平幼學李需說祖生員德履年八十三平山幼學崔應昌父幼學㶅年八十六南原幼學朴震光父幼學萬根年八十二抱川幼學姜壽龜父幼學允禧年八十六竹山幼學尹載五父幼學煦年八十七春川幼學李鉉鼎父幼學聖龍年八十李法萬父從仕郞鎰年八十六海美幼學崔相晉祖通德郞鎭哲年八十九驪州幼學朴善浩父幼學載夏年八十五陽城幼學吳載岳父幼學琛年八十利川幼學李永喆父通德郞養身年八十六大興幼學朴亮煥父從仕郞宗國年八十七順興幼學崔弘植父幼學俊明年八十七春川幼學金昌訥父幼學九鼎年八十五竹山幼學姜宜炯父通德郞柏年年八十三春川幼學金安訥父幼學有鼎年八十八龍仁幼學安宗玉父通德郞允慶年八十九西部幼學李道源父幼學疇錫年八十七陽城幼學金得九父幼學弘祚年八十六振威幼學元復常父將仕郞權年八十一龍仁幼學吳命喆父幼學遂晃年八十三長湍幼學李鉉裕父將仕郞華玉年八十四廣州幼學朴道岳父幼學弘祚年八十六果川幼學李重鉉父幼學宅夏年八十驪州幼學柳慶運父幼學東陽年八十二南原幼學申羲宅父幼學思相年八十六廣州幼學李啇慶父幼學益儉年八十楊根幼學姜世元父幼學聖福年八十二幷願蒙加資之典士庶年八十者除一階元有階者加一階載在法典請依此施行從之又啓言定州前察訪洪夏俊等上言以爲其師文夢恊訓下及第三人願蒙加資之典門徒中及第三人者加資載在法典請上裁從之又啓言沔川幼學李泳吉忠州幼學金壽耉光陽出身鄭思儉等上言泳吉父忠義衛基俊年九十三壽耉父幼學台一年九十思儉祖將仕郞兌英年九十一乞蒙加資之典朝官八十士庶九十者每於歲首抄啓加資事旣有定式則該道之不爲抄啓未免疏漏請令道臣詳査實年狀聞後更爲稟處敎以老人之事有不可知何待該道行査取考京兆帳籍如皆相準幷於今日內口傳下批成給官敎於子若孫處仍令當日下去又啓言振威幼學安泰休加平幼學申晊陰竹幼學沈達永南原幼學崔光弼龍仁幼學鄭履規衿川幼學李春載康津幼學尹思匡等上言泰休父通政枰年九十一晊父折衝思億年九十三達永祖前僉知師尹九耋之年只隔一二歲光弼父僉知成元年八十三履規父朝奉檍年八十四春載父朝奉奎泰年八十二思匡父折衝邦律年九十四願蒙加資之典枰思億師尹成元邦律昨年因其子上言以士庶年八十特蒙加資檍奎泰已授朝奉階今此呼籲係是疊授請置之允之又啓言西部幼學金濟運上言判付有相考草記之命矣其父前別提光績年七十八入仕今爲五十二年落仕三十七年云而考見官案則果如其言故取考昨年抄啓文蹟則光績乃是能麼兒出身故謂與蔭官差異似不擧論而旣經正職已準年限宜蒙一視之澤而事係恩典請上裁敎以加資今日口傳下批又啓言洪州御營軍鄭四得上言其父年未滿九十亦不書名字有違格式請置之允之又啓言槐山幼學許默上言其十二代祖及第慥以貞簡公詡之子父子與六臣同被一律詡則先朝丁未特下復秩易名之命慥則未蒙敍復之典乞蒙天恩云慥以賢相之孫與六臣同死而其父伸復之時獨未蒙恩故其時相臣陳達而自上有從當議處之敎到今年歲已久事實未詳復官體重不可以其後孫呼訴遽然許施請姑置之敎以廣考公私文蹟更爲回啓又啓言謹考莊陵誌則末云修撰許慥以李塏妹夫參謀自刎而死依律論斷又按六臣傳曰修撰慥死於丙子之禍其子孫謫槐山仍居焉云蓋詡則與金宗瑞等同死慥則與成三問等同死事實如是可徵許慥復官之請允合許施請上裁敎以初何不廣考摭實而措辭判下之後今始曰云云可乎許文敬院宇賜額永豐家宣諡適在此時而故修撰許慥之事際又入徹事若不偶況與其父貞簡公詡辦死之年條雖有先後節義之無異古人文字如是斑斑而父蒙賜諡之恩子尙在未復官秩其所呼籲尙云晩矣故修撰許慥奚特復官宜擧貤贈之典以此知悉今日政擧行且況光廟聖敎嘗曰若使許稠在者六臣當爲七臣亦可仰聖意之所存今豈可循例贈職而止其家主祀人自本曹訪問錄用○戶曹啓言忠淸道左水站漕卒金陪尙上言以爲捧稅運納之際忠州等六邑守令輪回差員不爲永定故不思逋欠之弊斛捧甚輕米色甚麤每致無面而裝載之際忠州下屬乞貸米錢藉稅作弊及至上納有縮無剩蕩盡家產故站卒逃避難以漕運乞令該曹草其弊云當初罷水站輪定差員出於釐弊之意而行才十年又生輪回之弊今若永定則未知幾年又安知無難支之弊今姑置之捧稅之麤劣下屬之誅求專由於都差員及輪回差員不察之致此後申明分付或有如前襲謬之弊隨現重勘所犯下屬嚴刑懲礪永定差員雖不得輕易擧論從次第輪回不無不擇之弊從今以後領運差員五邑守令中勿拘次第每於歲首自本道狀聞如或不擇自本曹還下送更令擇差狀聞此後如有斛縮穀麤及愆期虧欠之事十石以上竝論都差員之意亦爲定式站卒闕額萬萬駭然迨未裝發之前一一充定狀聞之意請嚴飭該道臣允之又啓言中部計士尹昌殷上言以爲渠父故同知亨理丙子年景慕宮痘候平復後獲蒙田四結賜給之恩平壤南面石串坊新島泥生處自是量外閑曠之地準四結劃給事特蒙天恩有此呼籲云今此恩賜關係莫重請令本道依例打量果是空曠之地則從願折給從之○禮曹啓言懷仁幼學梁世柱上言以爲其宗孫世賓嫡妾俱無子以其六寸兄世健之子得賢議定立後而世健夫妻俱歿禮斜請令該曹稟處南部故通德郞權箕應妻李氏上言以爲其家翁嫡妾俱無子身死以其長兄壽應子中泰議定立後而壽應夫妻俱歿禮斜請令該曹稟處西部通德郞李統上言以爲其宗孫綱嫡妾俱無子以其兄繒之子濟祥議定立後而綱夫妻俱歿禮斜請令該曹稟處南部幼學李宗恊上言以爲其族孫基定嫡妾俱無子以其八寸兄永徹子學伊議定立後而基定夫妻俱歿禮斜請令該曹稟處西部故通德郞洪綸浩妻尹氏上言以爲其家翁嫡妾俱無子身死以十四寸弟絳浩子三曾議定立後而絳浩夫妻俱歿禮斜請令該曹稟處庇仁幼學兪彥得上言以爲其六寸弟彥彬嫡妾俱無子夫妻俱歿以其六寸弟彥末子漢龔議定立後而彥末夫妻俱歿立後請令該曹稟處安東幼學金齊行上言以爲其族侄始吉嫡妾俱無子夫妻俱歿以同宗始萬之子洪運議定立後禮斜請令該曹稟處咸平故通德郞金萬濟妻林氏上言以爲其亡父生三子長子次子俱爲出繼只有一子不幸夭折以其族弟亨源子興福議定繼後而興福之父母俱歿立後請令該曹稟處咸平嘉義全性猷上言以爲其宗孫宗國嫡妾俱無子身死以其八寸弟宗信子鳳仁議定立後而宗信夫妻亦俱歿禮斜請令該曹稟處此等人特許立後旣有受敎請幷許之從之又啓言楊州草土人李台峻上言以爲渠以屢代奉祀之人生育無望欲以袒免弟禧峻子完得爲後屢次哀乞而托以疏遠終不肯許丙午年間得蒙殊典以其七代祖故判書忠肅公李尙吉祀版命爲不祧特念先臣垂絕之祀以完得爲其後嗣云忠臣祀版事體自別而禧峻旣有二子不肯許與極爲不當而事係定倫請上裁從之又啓言西部幼學李奎瞻上言以爲年今五十嗣屬斷望故以族人台漢子性穆欲爲立後萬端哀乞終不肯施謂以倫彝至重若非君父之命決無許與之理請令該曹稟處東部幼學金熙宙妻朴氏上言以爲早年喪夫又無血屬以三十二寸親金基安子務農欲爲繼後累累哀乞而基安終不許施請令該曹依他例稟處加平幼學南宮栻上言以爲渠年今六十三只有一子不幸夭而無子欲以十七寸侄愿之子容孫繼後萬端哀乞終不肯施請令該曹依他例稟處凡繼後之法生養家俱從情願而生家如或不許則有難勒定請竝置之從之又啓言安山幼學李尙周上言爲其七代祖海安君㟓定其宗統事有此呼籲而西陵君銛旣因判付爲海安君奉祀則神主之中間移奉於烏川君支孫緣何委折而事在久遠無以憑考請令道臣査聞後稟處從之又啓言水原幼學兪鉉復上言爲同郡故正言崔道文及子受復孝行請棹楔之典大興私婢順今上言爲其上典朴氏烈行請旌褒南原私奴玉龍上言爲其上典金氏之節義請旌褒懷德幼學宋載祿等上言爲同縣故士人金光國孝行請旌褒忠州幼學趙景烈等上言爲同邑故學生洪致範孝行請旌褒忠淸道幼學兪彥鍾等上言爲燕岐故學生洪得一忠孝請旌貤天安幼學申在爀等上言爲其鄕中故忠城君池繼灌忠節請旌閭全羅道幼學崔鎭夏等上言爲古阜幼學洪有宅孝行請褒奬之典道文等孝烈雖甚卓異不有朝家之新頒禁令瀆冒天聽事極屑越請置之從之又啓言善山幼學李克相上言爲仁同故進士張瑠孝行請旌褒井邑幼學朴師洙上言爲本縣故進士柳惺孝行請旌閭京畿幼學柳時禎等上言爲積城故士人崔相堯孝行請旌閭公州幼學兪景柱上言爲其同邑故學士愼惟天孝行請旌褒靈光生員奇泰源上言爲其同郡故士人李馝遠孝行請棹楔公州幼學朴必大等上言爲同邑故士人閔彥洙夫妻孝行請褒尙之典原州幼學李熙益等上言爲同邑故士人簡萬胄孝行請旌褒瑠等登於道査未蒙恩典朝家處分之後不有新頒禁令多士之更爲呼籲事極猥越請置之從之又啓言京畿忠淸黃海三道幼學文海龍等上言其先祖忠宣公文益漸立主奉祀事請令該曹稟處益漸之移種木綿衣被東民之功誠爲莫大而旣有列朝褒嘉之典又蒙當宁宣額之恩則朝家酬報亦已至矣至於不祧之禮事體甚重不可輕議請置之敎以議于大臣稟處又啓言議于大臣則領議政金熤病不獻議左議政蔡濟恭以爲文益漸之德苟有可報何所吝惜而第又非國朝之人年代遞遷埋主已久今乃於近千年之後重立旣無之主强施不祧之典恐爲非禮且況嶺之丹城湖之長興俎豆崇奉何必立主然後顧饗哉爲其子孫者如欲盡其誠禮則或爲立宗或祀紙牓俱無不可而此非朝家所知墳墓之蕪沒卽諸孫之責豈必係於宗孫有無云請上裁從之又啓言通津幼學閔禹鉉上言爲其六代祖贈參判垶請追配江都忠烈祠垶之一門十三人同時殉節於丙子之亂忠烈炳烺而貤贈棹楔雖盡崇報之典獨漏祠享有此子孫之訴而祠享體重不可輕議請置之從之又啓言庇仁幼學朴師東上言爲其外先祖文忠公成三問神主請奉祭祀有此呼籲云三問廟主之尙今在世實甚稀貴而旣非不祧之主則設有嫡長子孫猶不當奉而祭之況其外孫乎請置之從之又啓言咸安幼學李師仁上言爲其父漢楫母盧氏孝行請施褒尙之典橫城幼學鄭師貞上言爲其母李氏孝行請旌閭韓山幼學李魯任上言爲其母兪氏孝行請施棹楔之典水原生員朴師永上言爲其父晥孝行請褒揚之典同福幼學丁孝達上言爲其祖致業孝行請令該曹査實稟處玉果前五衛將朴春錫上言爲其先祖故士人彥培夫妻忠烈請旌閭全州進士陸祉遠上言爲其父雲機孝行請旌褒咸安幼學安龍成上言爲其母盧氏孝烈請旌閭星州幼學徐慶仁上言爲其父故學生弼元孝行請旌閭恩津幼學崔俊喆上言爲其父故學生達智孝行請旌閭扶安幼學兪漢盛上言爲其祖母羅氏烈行請棹楔之典高陽幼學金尙鉉上言爲其父百純孝行請旌褒之典韓山幼學權楧上言爲其母朴氏烈行請旌閭之典水原幼學李景禹上言爲其父懃孝行請加旌褒蔚山幼學金光爀等上言爲其母金氏孝行請旌褒云其孝行節義雖甚卓然不可以其子孫之言褒之且有朝家新頒禁令則猥徹天聽極甚猥越請竝置之從之又啓言定山幼學田光福等上言爲其同邑故學生韓逵及其子箕宗孝行請旌閭而逵父子孝行曾因繡衣之別單逵旣蒙給復之典又請旌閭恩不疊旌箕宗則雖未蒙恩而不有朝令猥徹天聽事極屑越請置之從之又啓言鎭川幼學金泗潤上言爲其祖天柱以戊申軍功入於表忠册子而學生誤錄以將校請令釐正有此呼籲云天柱稱號雖或謬錄八道刊布之册子何以一一追改乎此等微細之事無難瀆擾極涉猥越請置之從之又啓言南部閑良咸興孫上言爲其父厚喆獲霑寸祿事有此呼籲云興孫之爲父上言非至一再至有軍門調用之承傳而至今遷就其所稱冤不是異事至於本署料祿有難許施請更飭諸軍門使之收用敎曰朝令之下尙不收用雖甚可駭在軍門別無歸屬本曹畵員祿窠待闕先卽充定如是下敎之後又或泛忽則本曹堂上難免重勘以此知悉大抵渠祖效勞於莫重之役屢次承傳尙不收用島在其尊所重之意乎此意竝知悉又啓言京畿忠淸黃海三道儒生金聲九等上言故處士許格忠孝節義請命旌江上故里仍配海西遺廟云格之高義卓異足以起頑而立懦則多士齊籲雖可見公議而不但配廟旌閭事體甚重至於追配之請不以疏而上言者曾有禁令矣請置之從之又啓言泰安幼學趙壽海上言爲同縣李宗馨孝行請旌閭宗馨生旣蒙復戶之典死又請旌閭事係疊恩多士之冒瀆天聽事極屑越請置之從之又啓言中部童蒙洪甲基上言以爲其父時漙科名在於乙未五月而混入臺啓中乞雪混被之冤云當初臺論何等至嚴而今於年久之後稱以鳴冤肆然呼籲極爲猥越請置之敎曰讀券官對讀官旣皆有之則渠子之稱冤求辨不是異事而伊時存削之區別緣甚事端而然否則尤足爲齎鬱之資卿之出身在於乙未以前居亦不南而北廣採公議傍探委折更爲論理指一回啓又啓言靑陽幼學李存謙上言判付內招見後詳問事蹟事命下矣招問存謙則以爲其五代祖司諫垕以蓬萊君之子龜城君之孫曾於孝廟朝以敢言直節入於八諫臣中眷遇隆重且被嶺南十三邑廉察之命而于時所接諸邑邑名及各條節目以御筆列書下賜至今珍藏而臣貧窮轉深無以奉藏欲爲來納天陛云矣敎以在渠家爲寶藏之物今若來納殊非傳詑之道向於故判書宋言愼家猶有買舍奉藏之例令該地方各別顧助俾得以永世藏守事分付○兵曹啓言春川幼學崔定方上言以爲其父前部將溪以慶源人故府使一衡之子登科三十五年在任遭喪三十二年今年六十四歲而落仕最久成册鄕邑失報落漏獨不與於收敍之中乞令該曹考例收用云矣崔溪之登科與作散皆已三十餘年年且六十有四而昨年朝令之下尙未蒙收用之典則其所呼冤不是異事請依他例陞六調用敎以最久而獨漏可矜依他例先付哨官待窠移除實職而落任最久人區處時權作之加設窠中如有陞實後減下窠前部將崔溪今日政直爲差擬又啓言安岳幼學李德茂上言以爲渠以壽春君九代孫庶三寸叔重基幼時見失屢年搜訪遍行于平安咸鏡原春三道始得逢着於平壤地而人微跡賤充定中營軍官之役以伊時所見處論之平壤高原鐵原淮陽平康等地宗親子孫爲軍丁者合爲一百七十四名其他各道各邑亦將不知其數亟令攸司幷爲頉下云矣以其庶叔之見充軍官始發其端幷與宗親後裔之許多軍丁必欲頉免者此必受其嗾囑希其僥倖而然此不但猥屑而已究其心術萬萬痛惡請置之其罪狀令本道各別重繩從之又啓言平壤李志白等上言以爲渠等或以孝寧大君後孫或以義安大君後裔每式年修呈世系單子而奸鄕猾吏輩恣意渾侵充定徵布納米之賤役乞令頉給云矣令該寺取考世系單子明是璿派則發關本道使之頉給之意請分付從之又啓言濟州出身高榮冠等上言以爲耽羅一島與西北固無異同而至若仕路無一職定給之窠故丙午春武兼金貴澤所懷內西北則每都政許付初仕一窠獨於本島未蒙是例云則以爾以絕島之人應旨進言外似干恩內實願忠殊庸嘉之所懷事分付東西銓爲敎而其後都政終未蒙許付之典乞蒙天恩矣官職自有格例不可容易變通則惟彼島俗愚迷不識事體有此呼籲極涉猥越請置之從之又啓言安城良人朴發伊上言以爲其父戹晚以良族投入成歡驛奴之役母則以驛卒李千萬良妻所生而下屬恣意弄奸勒立驛婢之役故甲午乙未兩年官舍修改時納錢數百金父母與兄弟等放良頉下矣近來更爲侵漁乞令削去形止案云矣請令本道明査決處從之又啓言振威閑良金漢福上言以爲其父嘉善德三以功臣後裔年今八十三歲得霑中樞實職事乞蒙天恩矣老職同僉樞單付之規百歲以上者單付下批而今此德三今年雖曰八十三歲旣未滿定限有違格例請置之從之又啓言東部良人姜道郁上言以爲其父折衝就周辛亥年屬籍訓局馬兵辛未年登科移差局出身前後從軍恰滿六十年今年八十一歲依例加資事乞蒙天恩矣査問京兆及該軍門則姜就周從軍與年歲俱準定式似當施以加資之典從之又啓言西部良人李龍得上言以爲其父出身世福丁巳年入屬訓局吹鼓手庚申年登科得差局出身前後從軍五十四年今年恰滿八十依例加資事乞蒙天恩矣査問京兆及該軍門則世福從軍雖準定式今年七十歲云冒年煩籲極涉猥越請置之從之又啓言南部良人金修憲上言以爲其父鼎泰丁巳年屬籍訓局吹鼓手隨行者四十八年今年恰滿八十依例加資事乞蒙天恩矣査問京兆及該軍門則鼎泰從軍雖準定式元不入籍年歲則憑考無階請置之敎以不入籍委折査問於渠處更爲草記又啓言觀此東部出身朴福萬閑良安鼎三南部良人池泰昌等上言則福萬父三迪以訓局砲手五十年從軍今年七十歲鼎三父碩柱以訓局砲手從軍五十年今年七十一歲泰昌父龜澄以訓局巡令手從軍五十年今年七十歲皆以依例加資事乞蒙天恩矣朴三迪安碩柱池龜澄從軍雖曰準限年歲俱未滿定式請竝置之從之又啓言南部金修憲處招問其不入籍委折則渠以次子出系居生於南部其父鼎泰居生於東部自京兆取考南部帳籍故其父雖不入籍元非漏籍云取見金鼎泰戶口則東部入籍果爲的實今年爲七十一歲年未準限請置之允之又啓言西部童蒙崔順大上言以爲其父馬兵出身尙燁甲辰八月慕華館別試射時以騎蒭三中加資事啓下而敎旨推尋則兵曹無有云又問訓局則亦不知云亟令該曹敎旨成給事判付內卽爲査實草記事命下矣相考前後試射文蹟則本曹與訓局俱無載錄今於年久之後難以憑信請置之允之○刑曹啓言松都童蒙朴庚福上言以爲洪敍五爲名人偸埋其妻於渠曾祖墳䐉後咫尺之地故渠從叔亨德掘之敍五捨其犯掘人亨德以渠父命孫謂之宗孫呈于長湍府至於捉囚亨德自首而本府一依訟隻之誣訴渠父定配於彥陽縣渠祖母宿病添劇無他救活之人乞蒙放釋云矣其所鳴冤不是異事取考徒流案則以命孫爲元犯而勘配則不可以其情理有所容議請置之敎以放送又啓言安岳良女姜召史上言以爲渠夫金再重以魚蝦別將昨年八月適當魚卵進上之時借所盛器皿於所親崔廷一而不得故渠夫據理峻責初無犯手廷一本以老病之人巧致身死則其子謂以被打致死索賂請和經日乃告前後檢驗皆無傷痕乞蒙天恩云矣果如所訴則成獄訊推必無其理呼籲旣係一邊獄情亦難遙度請分付道臣詳査論理啓聞後稟處從之又啓言楊州內農圃民蔡光國上言以爲渠父德裕以內農圃圃人因本圃書員輩誅求將至闕供故敢入闕內肆然擊鼓萬死無惜而但渠祖母年今八十有二晝夜號哭乞蒙天恩云德裕之冒入打傳漏鼓因特敎充軍則到配未久使子鳴金極涉痛惋請置之光國冒濫之罪照法懲治敎以嚴刑一次放送又啓言安岳閑良崔致亨上言以爲渠父擎字以本郡土校再昨年分還時以權差監官暫往外倉監董卽還及到會計皮牟稷七十石忽無去豦前後監色一傡勘罪而渠父混入定配江陵府渠之祖母年方八耋廢食思戀乞蒙放釋云致亨雖曰權差若無所犯則前後監色照勘之時無辜混入萬無其理且其到配屬耳疏釋之典不可遽議請置之敎以令配所官嚴刑一次放送又啓言安岳童蒙李成春上言以爲渠父世輝以本郡下吏掌稅錢見縮定配於興陽渠祖母年今七十戀子成疾乞蒙放釋云取考配案則世輝犯用稅錢流配屬耳肆然請放極涉猥越請置之敎以移配畿邑又啓言興陽童蒙金次甲上言以爲渠父振東去戊申年以本郡大同色吏因惠廳納位太大同米擅自分載定配鳳山郡渠祖母病在垂死乞蒙放釋云取考配案則果如所訴到配在於己酉四月乃以戊申到配退年書之隱然爲時月稍久之狀誠極巧惡請勿施從之又啓言新溪良女韓召史上言以爲渠夫李貴福業於炭幕去丁未五月適有過去人來其炭幕買喫朝飯谷山將校捉厥漢以去渠夫謂以接置定配於長城限則今四月渠夫本以抱病之人實有難保之望乞蒙天恩云矣取考配案則李貴福接置逆復逃奴丁未五月徒配限滿才隔數月不待準限肆然請放極涉放恣請置之韓女之罪自臣曹嚴勘從之又啓言金山幼學李處坤上言以爲同邑人全相國偸葬其母於渠之墳山故渠兄相坤呈訴掘移竟配興德縣乞令渠身替配云取考配案則相坤以私掘人冢道臣依律勘配則放釋一款不可輕議請置之從之又啓言北部良女李召史上言以爲渠夫曹祥麟以憲府書吏出禁時見忤於人橫被假禁吏之目配茂長縣八耋媤母晝夜號哭乞蒙放釋云祥麟假稱禁吏閭里作弊定配屬耳不可以老母靡依遽議原恕請置之敎以令配所官嚴刑一次移配畿邑又啓言樂安白福萬女分占上言以爲渠父以韓山才人逢李屈音屈音誘以紅牌一張從間賣買云故不知其罪之重指于李五源處五源定配蒙宥渠父滯囚十一年乞生出獄門云福萬以御寶僞造之正犯乙巳審理時道臣以同推得情狀請臣曹回啓亦以訊推輸款覆奏福萬停刑成給假牌之人詳問容疤移報本曹須卽稟旨發關事判下因該道移文伊時判書李命植依筵敎秘關兩捕廳捉李屈音而尙未跟捕渠雖急於求生不待朝家處分縱女呼籲極爲巧惡請勿施從之又啓言順天幼學朴敬圭上言以爲同邑洪大哲因光陽稅穀逋欠盡數畢納後與色吏符同持戶曹關文以來稱以一百石米許給渠父囚禁渠父畢納而蒙放今年正月更囚而督之乞蒙天恩云已捧之錢還囚督捧者事涉疑怪語不成說且此等瑣屑之事肆然呼籲極爲放恣請勿施從之又啓言陽城幼學李長榮妻柳召史上言以爲振威禹衡奎冒葬於渠正舅墳山長榮不忍至痛私自掘去配順天府七十老姑長時涕泣仍成奇疾乞蒙放釋云取考配案長榮私掘人冢自本道流配不可以渠呼籲有所放釋請置之敎以私掘之律不得輕議先朝受敎至嚴渠之情理非所可論移配畿邑事分付又啓言善山閑良朴仁蕃上言以爲渠兄信蕃結卜養戶配康津縣渠母年當九十晝夜號泣乞蒙放釋云取考配案則信蕃以民結偸食自本道流配情雖可矜不可輕釋請置之敎以令配所官嚴刑一次放送又啓言大丘童蒙朴貴同上言以爲渠父達松橫罹殺獄配安峽縣渠之老祖母戀子呼哭仍以成疾乞蒙放釋云取考配案則申德允打殺已里金時以長作本人毛索助勢隨從爲目矣所坐旣不輕定配纔一周而縱子呼籲極爲無嚴請置之敎以令配所官嚴刑一次放送又啓言公州幼學陳泰黍上言以爲乙巳年同姓十一人竝入誣告中而特令放釋渠父潝特以門長其時道臣曲加以造作妄言私藏陰書等八字之目配絕北之地渠父昏耄重聽㥘於威杖無敢辨別及其發配始見罪名雖自冤枉伸暴無路渠之老母病情危篤乞令放釋云潝之所犯旣係罔赦至被定配特因寬典則不知嚴畏縱子呼籲萬萬無嚴請勿施泰黍猥越之罪自臣曹勘處從之又啓言中和鄭致景妻金召史上言以爲渠夫橫罹殺獄配於千里海隅家有老母無路歸養乞蒙放釋云致景以殺獄元犯減死之典特出好生之恩則不思懲畏敢冀僥倖無難煩瀆極爲縱恣請勿施敎以移配海西稍實邑又啓言金化良人鄭順得上言以爲渠之隣居金者根乭妻金女卽渠母七寸侄而與本面人張漢益子一賢兄弟互相通奸形跡綻露大洞之會一賢兄弟及金女一繩同縛責漢益不善訓子之罪毀家逐送矣者根乭以妻之淫每每敺打戊申五月初四日其母爲具飯出戶則疏籬之外忽見一女結項忙走解結卽金女也須臾殞命漢益忽生凶計給賂於金女之義媤父尹祖與外媤叔張萬柱等粧撰以與渠母鬪閧仍爲縊死誣呈成獄乞蒙天恩云本獄姑未錄啓則一邊鳴冤有難準信遠外獄情亦難遙度請令道臣詳査啓聞後稟處從之又啓言北部童蒙田孝得上言以爲渠父兩順以立廛相訟事配沃川郡渠母病死兄弟靡依乞蒙放釋云取考配案則雨順以綿紬廛巿民他廛物種恣意亂賣至被定配不可以穉兒之呼籲容恕請置之敎以嚴刑一次放送又啓言載寧幼學玉思崗上言以爲渠兄思崑橫遭罔測之變配高敞地渠之老父思戀成疾乞蒙天恩云取考配案則思崑以殺獄正犯乙巳八月因判下刑配生出獄門已是再生之恩則不思縮伏縱弟呼籲萬萬猥越請勿施從之又啓言鏡城良女金召史上言以爲渠夫梁仁寬以鏡城會計色見欺同伴所逋乃至百包卽納厥數竟配潭陽于今四載尙未蒙宥八十老母戀子成疾乞蒙天恩云取考配案則仁寬以會計色吏幻弄還殺照法勘配則不可遽議疏釋請置之敎以令配所官嚴刑一次放送又啓言平山良女張召史上言以爲渠夫金重赫攔入試場配三和府舅死未葬乞令放還云科場攔入自是重律則敢以父死未奔等語縱妻呼籲極爲無嚴請置之敎以科賊雖曰重罪除非逆獄干連歸葬給暇自是法典則渠之上言辭意雖甚未瑩卿曹回啓亦不別白卿等推考如未歸葬卽令給暇仍以此意枚擧謄關諸道近來擧行之何如委折俾各狀聞又啓言通津獄囚罪人朴舜佐妻李召史上言以爲其夫橫罹赦獄九條疑端已悉前此上言而獄案專由初檢構捏者特以金浦吏金貴淵爲屍親血黨故主之所謂公證李才福亦嘗結怨於舅家必欲逞憾伏乞特垂哀矜使渠夫不至冤死云矣此獄旣經審理無一可原之端乃敢餙詐粧撰縱妻呼冤者誠極痛駭請置之敎以獄貴服念待新判堂出任同爲更閱原案論理回啓又啓言因安岳私奴春才爲其上典姜必夏定配請放上言相考徒流案果如所訴放送草記事命下矣取考配案則必夏以監試初試踰越場圍戊申九月定配東萊府當初罪名與上言辭意相左不可遽議疏釋請置之允之又啓言因西部良女宋召史爲其夫姜弼文定配請放上言取考徒流案草記稟處事命下矣取考配案則弼文以部隸假稱官差出往郊外作弊民間己酉閏五月徒三年定配瑞興府雖云徒配罪旣難貰且到配未及一周不可輕議請置之允之又啓言安岳良女吳召史上言以爲渠夫林處蕃以安岳色吏與監官尹光郁丙午勅行時不善擧行光郁配鐵山渠夫配咸從而光郁已蒙放渠夫移配三和乞令放送云取考配案則處蕃光郁俱以支勅監色錢貨與受同時定配光郁因其妻擊錚蒙宥處蕃尙今在謫宜有參恕之道而當初定配旣因特敎請上裁敎以放送又啓言因春川童蒙洪重烈上言令該曹取考徒流案草記稟處事命下矣取考配案則渠父顯祖因漂流木自官屬公發憤於不得私執以呈單條列極口凌辱定配龜城移配咸從到配纔過三年疏釋之典有難輕議請置之允之○觀象監啓言司譯院生徒朴重光上言以爲渠父萬億積任禁漏十年于玆昨年園所之役專管錢財貿沙貿草募軍調給丁字閣火乾之役亦爲看檢別單至有高品付料承傳而一監之內相地官朴仁素一體勤勞已得陞六而渠父至今落魄爲辭判付內令該監査實草記事命下矣朴萬億果以奏時官擧行於園所都監而此固職分何敢言勞至蒙高品付料則朝家酬勞之典可謂至矣且以專管錢財看檢火乾等說論之都監堂郞員役諸般工匠各有所管渠之專管看檢云者專不近理希覬非分使子煩聒天聽極爲無嚴請勿施其罪狀請令攸司科治允之○司譯院啓言本院前衘玄熼上言以爲渠父啓桓庚子年隨往謝恩使行時儀象志儀象圖自雲觀欲爲求得故渠父多捐私財購納雲觀矣上年新造赤道經緯儀器時以渠父所納儀象志圖爲考據之資自前譯官以購納曆家方書之勞得蒙加資之典而渠父尙未蒙一視之澤云所購之書果是曆家之緊要而捐財私貿誠爲可嘉而事闕恩典請上裁從之○內醫院啓言因故鍼醫鄭亨道子光宅上言有令內局詳問草記之命矣招致光宅詳問則以爲渠父旣有昔年微勞故猥越呼籲而月前筵敎初未得聞云矣敎以欲觀身手使之待令○均役廳啓言宗廟署守僕朴昌彥等上言以爲黃海道會錄木三十同劃給於渠等以其餘利幸作渠等保存之資爲辭而有從速決處之命矣關西及海西有本廳會錄木名色而關西會錄木五十同則景慕宮守僕二十同疑鑾橋居民三十同已爲劃給則本署守僕宜有同霑之澤海西監兵營會錄木三十同請依景慕宮守僕例特爲許劃受出備納之方亦依已例成節目永久遵行從之○漢城府啓言訓鍊都監陞戶軍張漢奎上言以爲渠以務安之民甲辰年陞戶上來從軍而祖父母葬山在於本縣矣去丙午年忽有偸埋兩冢於至近之處故渠父世大搜訪偸葬之漢一則李福漢一則尹德松稱班者也渠父卽令掘移之意呈訴於前官則挾私退狀故呈于巡營嚴題到付則本官捉入重治囚獄放送故不得私掘尙今含冤且七代祖冢在於咸平地矣該邑李天培藉其兩班之勢去秋間暗葬其父於龍尾上欲爲勒掘渠之七代祖冢故呈議送于巡營嚴題到付則該本官又不公決渠父不勝刑杖定日掘見則屢百年久遠之冢元無骸骨形止故彼亦大驚仍爲還封乞令該道祖父母冢至近處偸埋及七代祖墳龍尾上勒葬之冢卽爲掘去云矣遠外之事有難遙度別定剛明官査實嚴處後狀聞之意請分付道臣從之又啓言順川幼學方建中上言以爲渠之祖父母墳在於本郡今幾二十年之久矣不意同宗健祚忽生圖占之計謂渠私養山構辭起訟則自官察其誣罔決給於渠者至於七度而不欲爭詰給錢買之成文約之俾無後言健祚忽翻已決之訟裂破旣買之券䂨伐丘木放大墳冢勒使移葬至於私門結縛無數亂打乞令道臣明決痛懲云矣果如上言辭緣則訟理之立落姑捨其蔑法兇頑之習不可不嚴懲令本道照律重勘山地則別定剛明宮詳査決給之意請分付道臣從之又啓言西部幼學吳泰成上言以爲其高祖故判書道一墳墓在於公州地子孫繼葬亦至四世穴前小麓卽高祖舊壙之地仍爲培封守護亦有置標矣去年前郡守尹範勳偸葬其父於置標之上舊壙之中故呈于本官自官摘奸後尹家置諸落科使之納侤音則謂以落訟旣冤且有前銜不可納侤音云令其子代納侤音則其子行儉隱匿不出範勳忿其督掘以爲本官循私誤決而面斥訟庭判官以此引嫌報營則以燕歧縣監移定査官而燕岐縣監論報以爲正卿墳墓局內相見之地豈許他人入葬云而範勳一向頑拒不現其子姪訟雖得決而法不得伸乞垂矜察云矣邑決營題若是明斷之後終不應訟事極無嚴況卿宰墳墓禁養之內不敢犯葬載在法典請令本道別定剛明官摘奸更査卽使掘移敎以卿宰亦有有名稱無名稱之人至於故重臣吳道一其生時眷遇何如文章何如觀於一身醒醉總君恩之句蓋可想得其本末今其山地不得守護則是豈朝家念舊之擧乎且考原情辭緣其理直之端道題邑牒實爲左契似此山訟不必行査嚴飭該道伯彼隻偸葬處使之刻期掘移後形止狀聞事分付又啓言西部進士韓公弼上言以爲累代墳山在於抱川地矣昨年六月前掌令朴宗來以安邊府使爲葬其妻偸占於曾祖塜單內案至逼之地而時方下棺締結本官假借官威里民村丁一時調發百年丘木恣意斬伐故奔訴地方官則該縣監托以有病不令接訟題給所志云官與朴安邊旣是同宗之親勢難冒當故往訴巡營則該道臣移定査官於永平縣則該縣令又題所志云査官與朴安邊有戚誼不可冒當百年丘壠一朝見奪朴宗來妻葬卽令掘移云矣本官與査官謂以親嫌不欲聽理者殊未知委折之如何而朴宗來之斬伐丘木終不應訟果如上言辭緣則摘奸嚴覈斷不可已請令本道別定剛明官從公決處之意分付從之又啓言西部前萬戶池泰玄上言以爲其先山在於高陽累代繼葬矣昨冬京居金姓兩班偸葬其妻於先山土城咫尺之地士大夫勒葬誘葬偸葬之類依閭家奪入律論者昭載法典金家偸葬之塜亟令掘移云矣一邊之言不可準信請令本道別定剛明官摘奸公決從之又啓言南部閑良朴後赫上言以爲其父墳在於永平縣矣本縣居幼學金樂仁昨冬遭父喪勒占偸葬於父墳龍尾後故往呈本官摘奸後嚴明禁斷矣不久本官上京之際掩諱落訟之事瞞告巡營受出嚴題本官未還査報之前多率軍人急勒偸葬本官還官後枚擧樂仁奸譎之狀報營則營題以爲山訟議送之與本事相左每患如是自本官決處事題送故本官以斯速掘移之意更捧侤音而樂仁藉其形勢終不掘去乞令依法典掘移云矣一邊之言有難取信詳査公決使兩隻更無稱冤之意請分付道臣從之又啓言西部獨女金召史上言以爲上年喪夫繼葬於北部佛光里世葬之地母墳之側矣今正月其夫同姓七寸叔金兌潤自謫所逃來與其子往見墳山夫葬之地謂逼於渠之父塜私自掘出移棄路邊私掘旣有法典金兌潤父子依律重繩云矣金兌潤父子私掘之罪不可不嚴査處之請發遣部官摘奸私掘與否依法照勘從之又啓言任實幼學李達孝上言以爲其十三代祖啇山君諡直憲公敏道本隴西人也以元朝翰林來東佐我太祖大王爲開國功臣崇政大夫門下侍郞及其身後萬里隴山無路返櫬自朝家擇地禮葬于坡州矣不幸後孫陵替墓所失傳矣去乙酉年坡州牧使元重會入於商山君墓所得一片古碣官職姓名宛然猶存立石修墓定山直守護又令通報於子孫故聞卽往省忽見墓上主脈至近地權姓人高起大塜壓臨逼近惟彼權哥不有元勳事體之所重諱隱石物陵夷塋域敢爲壓葬之擧蔑法無嚴已無可言乞令道臣別加嚴覈壓臨之塜卽爲掘去諱隱之道碑使權哥依前竪立後啇山君墓直依法典定置使之禁護云矣勳臣之墓與他自別權哥之諱隱石物恣意偸葬萬萬痛駭偸葬之塜摘奸掘移諱隱之碑依前竪立以示朝家紀元功正民習之地事請分付道臣敎以故判書吳道一山地見奪事上言追念肅廟恩遇之逈出常格猶令措辭判下刻期掘移況玆開國功臣崇政大夫門下侍郞啇山君諡直憲公隴西人李敏道之墓乎邑人權哥之怙勢作拏果如其言則直憲有知能不齎歎乎嚴飭畿伯星火査問於該牧躬審枚報後使卽狀聞以示朝家尊元勳念舊臣之意又啓言麻田幼學崔德亮上言以爲先世墳山在於本郡楊州土豪具晚喆稱以渠山忽生占奪之計誣辭上言欺罔天聽至以渠三寸叔兒塜謂之虛塜掘見白骨手摩碎之渠乃搜得買山文券則渠祖與晚喆祖時鎰準價交易矣持以告官而特以判付處決不敢更論乞蒙俯察云果如所訴其所稱冤不是異事請令査官詳覈決處事分付道臣從之又啓言北部幼學黃杞上言以爲渠十三代祖高麗工部尙書征討將軍信墳山在於鐵原府失其傳肅廟己卯得中折表石之埋土者官職姓名字劃可考故因爲封築守護禁養殆二百年墳前有三四古塜而墳形崩頹香火廢絕丙午春掩瘗有命山下居民李東益自稱古塜子孫呈于本府謂以渠之五世墳山願爲改築行祭起訟四年一向見屈戊申春幸行時肆然擊錚及承令道臣査決之命則道臣金載瓉許其墳上伐草李哥憑藉是決聚會族黨一時上山䂨伐松檜改封古塜更竪踣碑廣拓墓庭至犯渠先墓除砌故渠等於秋幸時上言伏承更査之命前道臣李度默只令其墳上修補則李哥又於昨秋擊錚構誣渠家及道臣本官無所不至道臣依判下査決公明而惟彼李哥依舊肆惡寧有如許變怪乞令本官卽爲掘去云此訟屢經査啓李哥每在落科墓庭廣拓松檜亂䂨事極頑濫道臣之許其修塜似爲得宜請更令本道別定査官摘奸公決事分付道臣從之又啓言高陽前守門將金鼎燁上言以爲渠七代墳山在於高陽守護二百年矣渠遭父喪繼葬則淸州洪百榮稱以其山來龍誣訴本郡囚渠弟督掘渠於戊申春猥籲啓下本道而又在落科洪山主峯高起後越一谷又起一峯後爲渠曾祖墓渠父葬其西坐立不見殆近百步且其洪山局內相望處各姓人塜不止一再而獨於渠禁之乞令公決云矣洪百榮入葬處與金鼎燁先山步數闊遠坐立不見且不禁他塜獨禁渠葬云者未知其果如上言而前後官決皆置落科必有所據請令道臣定査官公決從之又啓言陽城幼學白東旭上言以爲渠之先山在水原府一局四墓世至十五前年六月參奉朴絅壽欲葬其妻於渠高祖與從曾祖兩墓之間故急呈本官則道臣題以摘奸形止從公決給未決訟之前不可犯葬渠持往絅壽家示之絅壽謂以改求他處故還歸中路喪已下來長木作圍軍丁環立渠乃誓死攢入則杖拳踏至昏仆窒塞新墳已突然成矣渠哭而請掘則絅壽自書手記限以七月而過期不掘故更呈巡營而不應訟渠之八世祖忠肅公仁傑爲國朝藎臣而子孫不顯見奪先壠寧不痛迫乞蒙公決云絅壽旣給手記終不掘移致使東旭有此呼籲果如所訴則所爲無狀而一邊之言有難取信請令道臣別定査官從公決給從之又啓言龍仁幼學孔來周上言以爲渠卽文宣王七十一世孫而十八世祖紹卽元之翰林學士隨魯國公主以來仕麗朝官至門下侍郞平章事檜原君昌原伯墳在昌原府子孫分散他道未能以時省掃本府盧錫鱗偸葬至近地毀破曲墻掩埋碑碣無所不至故不勝驚憤本官巡營及京兆竝有呈訴自京兆嚴關下送使之摘奸掘移惟彼錫鱗締結鄕任迄未決斷乞令本道掘移云遠外事不可準信請令道臣別定査官詳査公決從之又啓言南陽幼學李思白上言以爲渠草葬亡母於路傍已閱周年編謫家兄於海隅亦過徒限痛纏骨髓昨年四度鳴冤幸蒙更査之命前道臣趙鼎鎭差定査官旣落渠家訟又督掘安漢塜而安哥則退期不掘仍又徹聽安李兩塜一傡掘移一竝勘配安哥則已蒙放渠兄則尙在謫乞垂矜憐使渠母墳得保舊壙渠兄獲蒙恩宥云安李兩塜之俱掘旣出營邑決折則此訟便是已決而若是號籲未知其或有冤枉而然令道臣別定査官更爲決處渠兄編配之稱冤極涉無嚴請自臣府科治從之又啓言水原良人黃福天上言以爲渠之墳山在振威地近百年守護同邑許吉孫偸葬其母於渠父墳上壓䐉呈于本官自官摘奸分付以旣葬之塜不可以掘後勿繼葬云爲人子孫之情豈不罔極乞令道臣詳査摘奸刻期掘移云毋論步數之連近壓䐉偸葬宜乎禁斷請令道臣摘奸公決從之又啓言砥平幼學金載萬上言以爲渠之曾祖有稌墳在於本縣中原峯下守護六十餘年同郡李智錫偸葬其妻於單靑龍三十餘步之地屢呈本官遠以得訟而子子單身萬無禁斷之勢乞令刻期掘移云果如上言則其所稱冤不是異事請令道臣定査官摘奸公決從之又啓言驪州幼學鄭珣上言以爲渠七代祖元俊卽成廟朝駙馬奉城尉也墳在果川縣矣京居鄭羲淳偸葬其父於白虎壓臨之間屢呈縣官而初不應卞前年哀籲駕前該府啓請令該道定査官就卞刻期掘移依回啓施行而惟彼鄭哥終不掘去同縣崔哥今又偸葬於尺地乞令掘鄭崔兩塜保守貴主都尉之山云翁主都尉之墳墓與他自別而鄭羲淳蔑視後孫之微弱偸葬白虎壓臨之地昨年府啓時定査官推卞使卽掘去而尙此不掘又有他人入葬俱涉無狀請令道臣定査官詳査決給從之又啓言中和幼學李命寬上言以爲渠六世祖省之墓見失於同府人李景馝李景沆等易祖換碣之中故連訴本府本營遷就五年未得接訟乙巳九月擊錚行會本道而査官祥原郡守鄭赫勒加刑配丁未更爲擊錚肅川府使李潤慶等摘奸墳山謂渠理勝査報本營本營專以息訟之意査啓蓋渠六代祖入葬於本府永津面五世祖高曾祖連爲繼葬百有餘年景沆等以渠八代祖李元彥之名字立床石於渠六世祖墳前仍爲壓葬其䐉以渠五世祖墳謂以其八代祖之妾墓或稱外孫墓且於其碑文以渠十一代祖參判賀霖之兄參議好霖勒爲其十二世祖雖云其先塋龍尾一步之地累累入葬豈子孫之所可忍者渠已經兩次之謫子又被刑伏乞軫渠祖孫之相失以爲倫紀之歸正云其累煩天聽極涉猥越父配子刑猶不知止者必有至冤之端請別定査官公決事分付道臣從之又啓言北部前參奉具緹欽上言以爲渠八代祖綾安府院君文懿公思孟之墳山在楊州地以具允明妻子之逼葬再昨年上言暴其事實而昨年春又見允明兒孫之新瘞兒塜何處不可而又必偸葬乎乞命有司督掘允明妻子之塜俾保國舅先祖之墳塋云此訟屢經臣府回啓判下處決訟之立落更無可論而終不知戢又復煩籲者極涉猥越請置之從之又啓言南部幼學安錫良上言以爲渠之先山在於坡州禁火養樹于今屢百年不意昨年山下李天默等靑龍至切之地欲葬其母卽訴畿伯而見落猶復運櫬於渠山下以草芚覆厝路傍適會渠父廷玹承促牌赴鍾城渠生父廷瓛奉飭敎還任堤川渠獨子然留京天默乘夜闖入於渠先山偸埋於落訟之地渠奔訴營邑彼隻見屈而督掘無期渠不勝隕迫至犯煩徹之罪判下本牧更爲審決又置天默於落科渠之高祖庶孫婦窆於先塋之側逼於天默之母葬則天默使弟安默擊錚啓下本道又置落科同年六月天默弟定默又爲擊錚啓下本道又復見落仍爲推捉則天默父子兄弟一時逃躱至昨年正月安默又復擊錚秋曹請査決道臣趙鼎鎭曲爲彼隻之地靡不用極歸之兩是雙非渠雖至冤勢難更卞一片先山保守無策乞命攸司詳査云此訟屢經營邑處決至於督掘之境旋又依違反案者有何所據而一邊之言有難遙度請令本道嚴飭査官從公決折後狀聞事分付道臣從之又啓言北部幼學李承運上言以爲渠之先山在於楊州嶺斤面不意前府使金鼎鎭偸埋其前妻於渠祖父山單白虎坐立俱見之地前母山單靑龍六十步之地昨年二月渠爲擊錚判付下本道伊時監司趙鼎鎭牧使林蓍喆俱以謀避爲第一義故渠欲合窆父葬於前母移葬處方運柩山下鼎鎭子啓河募發族黨將欲作梗渠遂冒死爭詰謹得完襄而以判付之遲滯殆過十許日泣訴營門又不知其幾十次而牧使則一向嫌避監司則不許呈狀積冤極痛寧有極哉渠以此事狀呈訴監司徐有防題辭以爲自兼官尺量圖形論報而兼官抱川縣監朴廣源謂與渠家有嫌避不爲聽理乞降明旨不日督掘云判付公事經年遲滯極爲未安請令道臣別定査官斯速公決從之又啓言海美幼學洪若汶上言以爲渠累代墳墓在於本縣守護殆六十餘年不意丁丑年分隣洞成守默多率無賴偸葬其祖於單白虔逼近之處其六寸親思默謹默相繼入葬累年相訟終不掘移故戊戌年間泣達駕前幸蒙天恩守默思默之塜雖得掘移至於謹默之塜落漏不掘蓋緣其時渠以上言之行上京未及待令謹默等誣瞞訟官指白虎外無主雙塜謂之渠父與妻塜訟官仍以圖形牒報故不入掘移矣渠卽訴營邑連爲得訟而謹默永奪土地又葬其弟逃避不現如是遷就于今十餘年又爲裹足泣達成謹默之指古塜謂親山之罪依法重繩其三塜乞令刻期掘移云果如所訴則謹默所爲極爲無據請令本道別定剛明官詳査公決敎以山訟出於爲親之擧則指古塜爲親山寧有如許人理乎令道伯詳査果有是事原訟之外除尋常各別刑治以尊風化原訟亦卽爲決給事嚴飭行會又啓言海美幼學金舜健上言以爲渠連遭喪變未及完葬唐津縣崔世直欲賣家後田渠親往見之卜日運柩則朴聖得者謂其上典家墳山近處崔世直謂其家後地崔海良謂其祖與曾祖墓靑龍之尾欲爲禁葬呈于唐津縣自官摘奸後謂以不當禁渠以四十兩賣買成文世直初不應訟聖得海良敢生私禁之計持杖投石汚穢壙中破傷棺面燒火墓閣渠四從兄弟及親賓會葬者結縛敺打流血狼藉其中三四人僅僅逃脫奔告官家官家發校捉得則卽皆逃散本官躬自出來親占穴處更爲築壙使之入葬幸以克襄千萬意外李長赫痛其弟會葬時被打屢訴唐津官又呈巡營巡營令海美官査報未知査語之如何而回題極嚴有若渠威脅村民者然伐葬作拏之說歸之憤頭例談諸囚則以他官滯囚之張皇一傡還送唐津官使之査報其査語又未知何如而回題徵世直錢給付舜健新葬之塜刻期督掘云觀此題辭則官營判異便成翻案海美之搜捕渠身殆甚殺獄乞命有司一一査治云彼此互爭之說不可準信請令本道別定剛明官詳査公決從之又啓言忠州朴厚才上言以爲原州金姓兩班偸葬於渠山局內百步許渠之祖父欲爲禁葬則金姓兩班以同山之誼懇乞故强弱不敵抱恨度日上年十二月渠遭父喪繼葬於渠曾祖葬側金姓兩班眼同過葬不意今者誣呈本邑定日督掘乞令該曹稟處以伸幽明之痛云朴厚才父葬果爲眼同過葬忽地呈訴必欲禁斷者必有委折請令道臣摘奸公決從之又啓言廣州幼學元瑞常上言以爲隣居沈後永偸葬其母於渠六代祖執義淑墳咫尺之地卽呈本官使卽掘移而沈哥以武斷之類終始肆惡故又呈營門嚴題督掘而一向恃頑乞令掘去以伸幽明之痛云營本官俱以掘移之意處決後永之尙不掘去事甚無嚴一邊之言難以臆度請令道伯定査官公決從之又啓言龍仁幼學南應寬上言以爲己丑年遭母喪占山於本縣矣前朝文忠公鄭夢周後裔鄭順濟稱以文忠公墓環封之內法外禁斷故從實告官則特爲決給果得安葬今至二十二年又遭子喪欲爲繼葬則順濟私發軍丁伐喪禁斷年久親葬幷欲勒掘乞垂天恩以安母葬亦以亡子之喪使得繼葬云矣二十餘年之後始乃禁斷者有何委折乎別定査官從公處決之意請分付道臣從之又啓言沃川幼學李謙中上言以爲父母墳山在於本郡而本郡人鄭致煥規煥最烈等暗地造謀再次私掘蓋此山一局甲子年買得戊申年遭母喪將遷父墳營窆於置標處則都局外越二岡任李兩姓累累世葬而第三岡三百步外鄭致煥等稱其遠祖墳山藉此起訟畢竟以訟理之不當鄭哥落屈故得以完葬矣致煥等募得其疏族鄭載厚己酉年擊錚誣罔天聽啓下本道伊時道臣行査公決則致煥等私掘親山露出天灰故急急封築蒼皇呈官則鄭弼煥忽地自現旋卽推諉於載厚營門以載厚勘以首犯定配於知禮縣則致煥以還封已屈之塜有違法典誣呈營邑更圖再掘載厚發配之時致煥等持斧當前諸鄭揮鎗投石又掘墳塋幾至露棺而而使載厚替當及夫査庭對卞致煥等爲魁首而營門但以載厚之自現仍前發配致煥等首謀情跡初不擧論適中其計必欲更掘乃已乞賜處分云矣遠外爭訟有難料度令本道別定剛明官詳査公決之意請分付從之又啓言淸州幼學閔訒上言以爲其父遇聖昔在戊申從義兵將李世命專治糧餉鄕人之言戊申功者必擧其父而隣居李載榮載福等丙申年欲葬載榮之妻於所居白虔百步之地故呈官禁斷則載榮落訟後乘夜偸埋其後十年間營邑査決之案殆至積軸敢以極悖之說誣及其父至以堂堂爲國擧義之人歸之逆黨之科乞令道臣嚴斷李載榮兄弟之罪掘去偸葬之塜云矣一邊之言不可準信令本道別定剛明官詳査公決之意請分付從之又啓言定山閑良金陽麗上言以爲十代以下先塋在於尼城縣近三百年守護矣丁未九月本縣李東根左右挾勢勤葬其妻於九代祖墳右腋咫尺之地故卽爲呈官伊時本官從法理決訟東根理屈落訟定日掘移之意納侤音於官庭而延拖歲月今至三年乞令本道掘出其塜云矣一邊之言不可準信令道臣定査官詳覈公決之意請分付從之又啓言藍浦幼學金奎煥上言以爲其六代祖墳西麓下數畝田卽金重錫家垈也其叔父璟河丙辰年買得禁養戊申年遭父喪營窆於此地中間有故葬期屢退只隔五六日白尙鳳以連姻之人反生橫奪之計成出假文記謂以其家婢子之物丁未給價成券呈官誣訴符同監色圖山以去不待兩造之相卞置之落科尙鳳聚合數百人夫運其父柩斬破父墓龍尾指揮完葬又乘其勢反以渠謂之偸葬云故以此呈官則推捉尙鳳捧其掘移侤音而頓無移葬之意又呈營門以捉囚督掘爲題而尙鳳左逃右閃尙未就囚乞令本道自官掘移云矣道臣之捉囚督掘信有所執而逃避不掘萬萬痛駭更令本道別定剛明官詳査公決之意請分付從之又啓言刀子廛巿民李潤葬等上言以爲甲子年與尙衣院刀子匠同爲設廛載錄於巿案矣及至壬辰年匠人等忽生奪廛之計瞞告本院及其相訟屢度落訟而今番詢瘼時渠等以國役匠手不得坐巿付之差人云使廛民歸之差人之科者極涉無嚴乞賜處分云矣本事才自備局方爲嚴査未處決之前不可煩聒天聽請置之從之又啓言氷契貢人金道潤等上言以爲當初京兆因江民氷政之有弊募民設契使之擧行矣不意見欺於奸民之沮遏竟至革罷之境傾產失業無所歸屬第念內庫永丁宜歸於渠等稍存契名而亦爲移屬於負從無所餘望乞令內庫氷丁之後還給於渠等云矣契名革罷之後契人之散財失業誠爲可矜至於內庫氷丁則旣自該曹出付員役無弊擧行到今有難遽然變改請置之從之又啓言南陽幼學吳成羽上言以爲其六代祖南行左部將國良當壬辰之亂倡義戰亡裹革歸葬於本府子孫之繼葬者于今累百年之久矣甲辰年同鄕洪熙啓偸葬其妻於先山唇前距高祖墳不滿十步故諸族不忍其坐失先塋幷力掘去其時本官以其父錫履謂以門長依律定配於寶城郡者于今七年矣伏聞掘塜之罪三年徒配而乙巳年以十年爲限其父所犯出於甲辰而追用乙巳定式極爲冤枉洪熙啓偸葬之律刑推定配其父錫履特令放釋云矣旣是山訟私掘之罪則肆然號籲萬萬無嚴請勿施敎以該房之不下刑曹誤下本府難免不察當該承旨從重推考更令該曹回啓私掘之律曰以徒年者雖出於鄕曲無識如是也故無難輕犯仍令刑官以先朝受敎內辭意申明曉諭俾有牑迷之效刑曹啓言吳成羽之父錫履以私掘人塜罪流三千里勘配矣私掘罪人之限十年勿放旣有先朝受敎今此成羽之稱以徒年敢請放送者極爲無嚴上言勿施謹以受敎內辭意詳細曉諭後其猥越之罪請自臣曹考律嚴勘允之漢城府又啓言南陽幼學宋復奎上言以爲渠之祖先墳山在於南陽渠奴族屬趙尙柱辛未年間偸葬於咫尺之地渠父呈官未反掘而歿渠在襁褓家無主者久矣再昨年九月厥漢又欲葬其子穿壙於渠曾祖墳三十步之地呈本官則本官以前偸葬未掘之端置渠落科因爲勒囚趙漢入葬後見放而捧侤音於趙漢俾勿更爲犯葬渠旣冤屈於本官又見排於營門伏乞趙漢犯葬一傡掘移云矣果如上言則奴屬之凌蔑上典肆然入葬事關風化照法重勘所犯之塜卽令掘移之意請分付該道臣敎曰古之大臣先問牛喘所以盡其職也今之監司不識風化之關係至重觀於昨日价川事可謂寒心此訟亦關倫綱若使道臣能盡其職似此亂民凌主之說何徹於九重乎令道伯親執嚴査若有一毫近似之事則抉正犯分之律仍以厥漢輪示諸道後押付配所依流三千里新定式前周流之例此後奴犯主山而步數當禁之訟無論先後曲直絕勿聽理所犯奴屬嚴刑三次遠惡絕島仍本役充定勿揀赦典仍以此分付刑曹載之受敎仍又行會諸道俾各知委列邑期於無犯